जहालवादी संघटना 'हिजबुल मुजाहिद्दीन'नं काश्मीरमध्ये फेब्रुवारीमध्ये होणाऱ्या पंचायत समितीच्या निवडणुकांत भाग घेणाऱ्यांचे डोळे काढू, अशी धमकी दिली आहे. ही बातमी 'द हिंदू'नं दिली आहे. 'हिजबुल'चा नेता रियाज निक्कू यानं ही धमकी दिली आहे. 

याशिवाय अलीगढ मुस्लीम युनिव्हर्सिटीचा बेपत्ता झालेला पीएचडीचा विद्यार्थी अब्दूल मनान वाणी हा हिजबुलमध्ये सहभागी झाल्याचं आणि त्याचे हिजबुलचा नेता सईद सलाउद्दीननं संघटनेत स्वागत केल्याचंही या वृत्तात म्हटलं आहे. हा विद्यार्थी 4 दिवसांपासून बेपत्ता होता.

वरिष्ठ पोलीस अधीक्षक राजेश पांडे यांनी खात्री केल्याशिवाय या वृत्ताला दुजोरा देता येणार नाही, असं म्हटलं आहे.

तर विद्यापीठातले वरिष्ठ अधिकारी एम. मोहसीन खान यांनी राष्ट्रीय सुरक्षेचा मुद्दा विद्यापीठासाठी सर्वोच्च असून तपासात सहकार्य केलं जाईल, असं म्हटलं आहे.  

भारत मुक्त, पण पुन्हा संकटात : राहुल गांधी

काँग्रेस पक्षाचे अध्यक्ष राहुल गांधी यांनी बहरीनमध्ये झालेल्या अनिवासी भारतीयांच्या परिषदेत केंद्र सरकार लोकांत फूट पाडत असल्याची टीका केली आहे. 

ग्लोबल ऑर्गनायझेशन ऑफ पिपल ऑफ इंडियन ओरिजिन या संघटनेनं ही परिषद आयोजित केली होती. हिंदुस्तान टाइम्सनं या संदर्भातलं वृत्त दिलं आहे. भारत जरी मुक्त असला तरी पुन्हा एकदा संकटात आहे. सरकार रोजगार निर्मितीमध्ये अपयशी ठरलं आहे. 

तर दुसरीकडे ते सर्व धर्मांच्या लोकांना एकत्र आणण्याचं सोडून बेरोजगारीच्या रागाचं परिवर्तन जातीधर्मातल्या द्वेषात करत आहेत. रोजगाराअभावी देशात मोठा असंतोष निर्माण झाला आहे, अशी टीका देखील त्यांनी केली. 

चित्रपटगृहांतील राष्ट्रगीत सक्ती मागे?

चित्रपटगृहांतील राष्ट्रगीत वाजवण्याचा निर्णय मागे घ्यावा, अशी विनंती केंद्र सरकारनं सुप्रीम कोर्टात केली आहे.

ही बातमी लोकसत्ताने दिली आहे. यासंबंधीचे नियम सरकार 6 महिन्यात बनवेल. 

तोपर्यंत 30 नोव्हेंबर 2016 रोजी सुप्रीम कोर्टानं दिलेल्या आदेशाची अंमलबजावणी स्थगित करावी, अशीही विनंती केंद्रानं केली असल्याचं या वृत्तात म्हटलं आहे. 

शरद पवार धुरंदर नेते : संभाजी भिडे

श्री शिवप्रतिष्ठान हिंदुस्थान संघटनेचे संस्थापक संभाजी भिडे यांनी संभाजी ब्रिगेड आणि मराठा सेवा संघ या संघटनांवर टीका केली आहे. या संघटना छत्रपती शिवाजी महाराजांचा इतिहास विकृत करून सांगत आहेत, असं त्यांनी म्हटलं आहे. 

एबीपी माझानं त्यांची मुलाखत घेतली... \n\nवरील लेखासाठी मला एक चांगले शीर्षक द्या.
प्रेस रिव्ह्यू : 'काश्मीरमधल्या आगामी पंचायत निवडणुकांत भाग घेणाऱ्यांचे डोळे काढू'